procesaur/Wiki.mk huggingface dataset:
Началник на генералштабот (Обединето Кралство)

Началник на генералштабот (анг. ''Chief of the General Staff'' или ''CGS'') е звање на офицерскиот (професионален) преводник на Британската армија почнувајќи од 1964 г. Началникот е член на Комитетот на началници на генералштабовите како и на Армискиот одбор. Пред 1964 г. неговaтa титукла била Началник на империјалниот генералштаб (''Chief of the Imperial General Staff'').
Оваа титула се користела и во текот на четиригодишниот период за време на преодот на звањето од Врховен командант на силите во 1904 г. во Началник на империјалниот генералштаб во 1908 г. Во тоа време ова звање го носел генералот сер Невил Лителтон.
Моменталниот началник на генералштабот е генералот Сер Питер Вол. Во 2009 г. на оваа функција ќе го наследи генералот Сер Дејвид Ричардс.
1 Началник на генералштабот, 1904–1908
* Генерал сер Невил Лителтон (1904–1908)
2 Началници на генералштабот од 1964 г.
* Генерал сер Ричард Хал 1964-1965
* Генерал сер Џејмс Каселс 1965-1968
* Генерал сер Џефри Бејкер 1968-1971
* Генерал сер Мајкл Карвер 1971-1973
* Генерал сер Питер Хант 1973-1976
* Генерал сер Роланд Гибс 1976-1979
* Генерал сер Едвид Бремал 1979-1982
* Генерал сер Џон Филфред Стениер 1982-1985
* Генерал сер Најџел Вегнал 1985-1989
* Генерал сер Џон Чепл 1989-1992
* Генерал сер Питер Инџ 1992-1994
* Генерал сер Чарлс Гатри 1994-1997
* Генерал сер Роџер Вилер 1997-2000
* Генерал сер Мајкл Вокер 2000-2003
* Генерал сер Мајк Џексон 2003-2006
* Генерал сер Ричард Данат 2006-2009
* Генерал сер Дејвид Ричардс 2009-2010
* Генерал сер Питер Вол 2010-
3 Поврзано
* Началник на одбранбениот штаб
* Прв поморски лорд / Началник на адмиралштабот
* Началник на воздухопловниот штаб
* Началник на генералштабот
Lufthansa CityLine

Lufthansa CityLine GmbH е авиокомпанија заснована во Келн, Германија. Авиокомпанијата е регионална авиоподружница на Луфтханза и член на Луфтханза Регионал мрежата. Lufthansa CityLine е најголемата регионална авиокомпанија во Европа. Главна база е Аеродромот Келн/Бон, со централи на аеродромите во Хамбург, Франкфурт, Диселдорф и Минхен.
1 Историја
Авиокомпанијата беше оформена од страна на Ostfriesische Lufttaxi (OLT) ВО 1958 година, и го доби името Ostfriesische Lufttransport (OLT) во 1970. Беше преименувана и реорганизирана како DLT Luftverkehrsgesellschaft mbH на 1 октомври 1974 и започна да соработува со Луфтханза во 1978 година со операции на кратки одредишта. Во Март, 1992, авиокомпанијата постана целосна регионална подружница на Луфтханза и беше преименувана во Lufthansa CityLine.
2 Одредишта
Заклучно си јули 2007, Lufthansa CityLine сообраќа на следниве одредишта:
* Домашни одредишта: Берлин, Бремен, Келн/Бон, Дрезден, Диселдорф, Франкфурт, Фридрихсхафен, Хамбург, Хановер, Лајпциг/Хале, Минхен, Минстер, Нирнберг, Падерборн, Штутгарт
* Меѓународни одредишта:Амстердам, Балатон, Барселона, Базел, Бастија, Белград, Берген, Билбао, Бирмингем, Бордо, Борнхолм, Братислава, Брисел, Будимпешта, Каљари, Копенхаген, Днипро, Донецк, Фиренца, Гдањск, Женева, Гетеборг, Хелсинки, Катовице, Киев, Краков, Линц, Лондон, Лион, Мадрид, Манчестер, Марсеј, Милано Малпенза, Наполи, Њукеј, Њукасл, Ница, Олбија, Осло, Париз Де Гол, Прага, Рим Фјумичино, Ростов, Сараево, Софија, Ставангер, Стокхолм, Тимисоара, Тирана, Тулуза, Валенсија, Верона, Виена, Варшава, Вестерланд, Вроцлав, Ереван, Загреб, Инвернес, Цирих.
3 Флота
Флотата на Lufthansa CityLine ги вклучува следниве авиони:
* 18 Avro RJ85ER
* 10 Bombardier CRJ-100LR
* 12 Bombardier CRJ-200LR
* 20 Bombardier CRJ-700ER
* 12 Bombardier CRJ-900 (уште 15 нарачки)
Просечната старост на авионите е 8.3 години. На 22 Ноември, 2008, Lufthansa CityLine донесе одлука да ја намали својата Bombardier CRJ200 флота за околу 60% до средината на 2009. Причината позади таа одлука беше дека авионите станале премногу скапи за одржување.
Макфарланова мечка

''Ursus inopinatus'' позната и како Макфарланова мечка е предложен изумрен вид на мечка кој бил најден во канадските Северни територии. Во 1894 природонаучникот Роберт МакФарлан од Инуит добил „огромна“ кожа од мечка со жолтеникаво крзно, како и нејзиниот череп. Макфарлан ги оставил овие останки во институтот Смитсониан каде биле складирани и набрзо заборавени. Подоцна, доктор Клинтон Харт Мериам проучувајќи ги овие останки именувал нов вид на мечка ''Ursus inopinatus''. Во 1918 тој ја опишал единката како дел од нов вид, нарекувајќи ја „патријархална мечка“.
Овој вид на мечка не бил забележан откако Макфарлан ги добил останките во 1864 година. ПОстојат многу теории за потеклото на оваа мечка, како на тоа дека всушност е хибрид помеѓу гризли и бела мечка, или преживеан претставник на вид од плеистоценот.
Денес е познато дека хибридите гризли-бела мечка можат да се сретнат во природата, и доста се слични со описот на макфарлановата мечка. Имаат слична боја на крзното и чудно обликуван череп (кој му служел на Мериам како доказ за идентификување нов вид). Долго време ова е само теорија. Сепак со денешните ДНК анализи и морфолошки анализи, можно е во брзо време да се реши случајот со оваа мечка. Доколу се докаже дека се работи за хибрид, тогаш имeто ''Ursus inopinatus'' ќе стане невалидно.
За потребите на епизода од „Monster Quest“, на палеонтологот доктор Блејн Шуберт му било дозволено да ги проучи останките. Шуберт изјавил дека е „100% сигурен“ дека черепот е од млада женка на кафеава мечка која „всушност не била ни толку голема“.
Во 1984, Е. Рејмонд Хал, дал мислење дека ''U. inopinatus'' и ''U. arctos horribilis'' (Гризлито) се всушност еден ист вид.
1 Наводи
* Karl Shuker (1997). ''From Flying Toads To Snakes With Wings.'' Llewellyn, St Paul. ISBN 1-56718-673-4
Една си единствена

''Една си единствена'' (босански: ''Jedna si jedina'') е поранешната државна химна на Босна и Херцеговина. Текстот на химната го напишал Дино Мерлин, додека музиката е преземена од старата босанска севдалинка „Од онаа страна на Плива“ или на босански ''„С оне стране Пливе“''.
Како химна била усвоена во декември 1995 година. Поради наводното исклучување на спомнување на Срби и Хрвати во текстот, иако самиот текст не спомнува ниеден босанскохерцеговачки народ, во 1998 година е заменета со новата химна Интермецо.
1 Текст
2 Поврзано
* Интермецо
*Босна и Херцеговина
Меѓународен аеродром Матавери

Меѓународниот аеродром Матавери е сместен во градот Ханга Роа на Велигденскиот Остров. Оддалечен е 3.759 километри од главниот аеродром на Чиле, Сантјаго. Единствената писта на аеродромот започнува на самиот југозападен брег на островот, и завршува на јужниот дел од островот, со што ја остава отсечена планината Рано Кау од останатиот дел на островот.
Аеродромот е главната порта за влез на туристите кои доаѓаат за посета на познатите Моаи и останатите археолошки места. Аеродромот содржи ресторан, неколку продавници за сувенир, како и ареа за подигање на багаж. Аеродромот исто така има и зона за трансфер, за патниците кои го продолжуваат патот кон Папете, Тахити.
1 Историја
Редовниот сервис од Чиле започнал во 1967 година со воздухопловот DC-6B, лет кој траел 9 часа, користејќи писта на блиската американска база. Во 1970, услугата била надградена со воздухоплов од типот Боинг 707. Единствената писта на аеродромот е долга 3.318 метри. Аеродромот бил планиран и како аеродром за итни случаи на американскиот спејс шатл.
2 Авиокомпании и одредишта
* LAN Airlines (Папете, Сантјаго)
Кермодова мечка

Кермодова мечка позната и како мечка-дух (|spirit bear) — подвид на американската црна мечка кој живее на централниот брег на Британска Колумбија. Една десетина од популацијата има крзно со бела или кремава боја. Оваа варијанта е поради присуството на рецесивен ген во нивниот геном, тие не се ни албино, ни во сродство со белите мечки.
Поради нивниот специфичен изглед, поради кој наликуваат на духови, овие мечки имаат значајно место во митологијата на индијанците кои живееле во овие предели.
Кермодовата мечка е именувана по Франсис Кермод, Канаѓанец кој ги истражувал овие мечки и соработник на Вилјам Хорнадеј, зоологот кој го опишал овој вид.
1 Боја на крзно
Во 2001, беше објавено дека замена во рецепторот на меланокортин 1 е одговорна за бојата на крзното на овие мечки. Научниците испитувале ДНК од 220 мечки и откриле релација помеѓу рецесивната алела и белата боја на крзното.
2 Живеалиште
Природното живеалиште на Кермодовата мечка е под постојана закана поради сечењето на дрвата кои се употребуваат во градежната индустрија. Од февруари 2006 година, владата на Британска Колумбија постави договор помеѓу групите за заштите на околината и градежната индустрија, со кој се заштитуваат 18 000 квадратни километри земја. Овој предел е најголемата умерена дождовна шума, наречена Голема мечкина дождовна шума, која е и дом на Кермодовата мечка. Договорот ќе го ограничи сечењето дрва и ќе помогне да се развие екотуризмот. Во септември 2006 година започнува искористувањето на шумите во друг регион, кој е исто така живеалиште на овие мечки но не е влезен во териториите заштитени со договорот.
3 Занимливости
Во февруари 2006 г. премиерот на Британска Колумбија објави дека сакаат Кермодовата мечка да стане официјално животно на оваа земја.
За потеклото на видовите

Книгата За потеклото на видовите од Чарлс Дарвин, за првпат објавена во 1859 година, е зачетник во научната литература и во еволутивната биологија. Оригиналното име на книгата било ''За потеклото на видовите преку природна селекција, или зачувување на подобрите раси во борбата за живот'', а за шестото издание во 1872 насловот бил скратен само на Потеклото на видовите. Таа ја претставила пред јавноста теоријата дека биолошките популации еволуираат со текот на генерациите низ процес на природна селекција. Книгата на Дарвин била резултат на доказите кои ги собрал во текот на второто патување на бродот „Бигл“ во 1830-тите и ги проширил преку дополнителни истражувања и експерименти по враќањето.
Книгата е читлива и за лаици и поради тоа предизвикала голем интерес во јавноста. Кога била издадена, таа била контроверзна со религиозните верувања за потеклото на животот, и поради тоа предизвикала многу дискусии на научна, филозофска и религиозна основа. Научната теорија за еволуцијата и самата еволуирала од првобитнто објавување од Дарвин, но до денес ''природната селекција'' е широко прифатен научен модел за настанокот на видовите. И покрај широкиот научен консензус, во некои земји и денес постојат огорчени противници на Дарвиновата теорија.
1 Накусо за теоријата на Дарвин
Дарвиновата теорија, изложена во делото „За потеклото на видовите“ се заснова на некои клучни опсервации и изведени заклучоци:# Видовите имаат висока плодност. Тие раѓаат повеќе потомци отколку што можат да доживеат зрелост.
# Популациите остануваат грубо со иста бројност, со мали промени.
# Ресурсите на храна се ограничени, но се релативно стабилни во текот на времето.
# Поради досега наведеното, се развива имплицитна борба за опстанок.
# Кај потомството, генерално нема две исти единки.
# Некои од овие варијации директно ја афектираат способноста на единката да преживее во дадена околина.
# Голем дел од овие варијации се наследни.
# Единките кои се послабо прилагодени кон околината имаат помали изгледи да преживеат и да се репродуцираат, и обратно.
# Единките кои преживуваат имаат изгледи да ги пренесат своите наследни особини на следните генерации.
# Овој бавен процес резултира со популации кои со текот на времето се прилагодуваат на околината, и конечно, по поголем број генерации, овие варијации сочинуваат нови варијации, и најпосле, нови видови.
Вовед во анатомија (прва сезона)

Првата сезона од ''Вовед во анатомија'', американска медицинско драматична телевизиска серија развиена од Шонда Рајмс, започна да се емитува на 27 март 2005 на ABC. Сезоната заврши на 22 мај 2005, по 9 емитувани епизоди. Членови на глумечката екипа кои имаат редовна улога во првата сезона се Елен Помпео, Сандра О, Кетрин Хајгл, Џастин Џејмберс, Т.Р. Најт, Чандра Вилсон, Џејмс Пикенс Џуниор, Исаија Вашингтон и Патрик Демпси.
Целата сезона отпрвин служела како средносезонска замена за адвокатската драма ''Boston Legal'', веднаш по ''Очајни Домаќинки''. Првата сезона се емитуваше во неделите во 22 часот во САД, достигнувајќи 18.5 милиони гледачи неделно. Се најде на #9 место по гледаност. Сезона беше скратена од страна на мрежата на 9 епизоди наместо планираните 14, правејќи ја епизодата Кој кого набљудува? финале на првата сезона наместо планираното финале Донеси ја болката кое всушност се емитуваше како петта епизода од втората сезона.
1 Епизоди
Епизода, Наслов, Напишана од, Режирана од, Емитување во САД, Емитување во РМ
Црква „Свети Стефан“ - Истанбул

Црквата Свети Стефан (|Aya Stefan Bulgar Kilisesi'','' |Български православен храм паметник св. Стефан) е бугарска православна христиjанска црква, која се наоѓа во Истанбул, Турција. Пред 1912 година таа била главниот храм на Бугарската егзархија. Позната е и како Железната црква (|Желязната църква), бидеjки е целосно изградена од железо.
1 Изградба
На 25 јуни 1890 година со султански ферман на Бугарската егзархија била дадена дозвола да изгради нов храм недалеку од местото на поранешната мала Дрвена црква. Бидеjки теренот не бил безбеден, архитектот Ховсеп Азнавур направил предлог храмот да биде изграден целосно од железни елементи, а не со традиционални материјали. Тендерот за изработување на деталите на црквата бил добиен од фирмата Рудолф Филип Ваагнер од Виена независно од тоа што таа немала поранешно искуство во градењето на железни објекти за јавна религиозна служба. Ваагнер сепак веќе имала немал авторитет в областа на железните конструкции.
Првиот камен бил ставен од Егзарх Јосиф I на 27 април 1892 година. Елементите со општа тежина 500 тони биле изработени во Виена меѓу 1893 и 1896 и биле пренесени до Цариград с бродови по Дунав и Црно Море. Нивниот општ број е околу 4 милиони. Асемблирањето било завршено на 14 јули 1896 година, а храмот бил осветен на 8 септември 1898 година од Егзарх Јосиф I.
Архитектурните стилови на екстериорот се необарок, неоготика и византиски стил. Интериорот има одредени ар нуво елементи, а олтарот бил нарачан од Русија и поточно од фирмата на Николаj Ахапкин од Москва.
Во дворот на црквата се погребани многу познати историски фигури, меѓу кои се црковните дејци Иларион Макариополски, Авксентиј Велешки, Паисиј Пловдивски и Партенија Зографски.
2 Галериjа
3 Наводи и надворешни врски
**** (incl. detail photo)
* на Фондациjа "Бугарски православен храм Св. Стефан" во Цариград.
*****
11 век п.н.е.

11 век пред нашата ера (п.н.е.) — век кој започнал на 1 јануари 1100 г. п.н.е., а завршил на 31 декември 1001 г. п.н.е.
Иако многу општества се опишани од овој период, податоците за некои од поединците кои живееле во овој период се апокрифални, а не се историски веродостојни.
1 Настани
* 1089 п.н.е.: Мелант, легендарниот крал на Атина, починал по 37 години владеење и бил наследен од неговиот син Кодро.
* 1069 п.н.е.: Рамзес XI починал, а со него завршила Дваесеттата династија. Тој бил наследен од Смендес I, кој ја основал Дваесет и првата династија.
* 1068 п.н.е.: Кодро, легендарниот крал на Атина, починал во борба против дорските освојувачи по 21 година владеење. Според атинската традиција, тој бил последен крал кој имал апсолутна моќ. Современите историчари го сметаат за последен крал чиј живот бил дел од старогрчката митологија. Бил наследен од неговиот син Медон.
* 1050 п.н.е.: Филистејците го заплениле Заветниот ковчег од Израил во битка. (Приближен датум)
* 1048 п.н.е.: Медон, кралот на Атина, починал по 20 години владеење и бил наследен од неговиот син Акаст.
* 1046 п.н.е.: Кралот Ву од Џоу го соборил Ди Син, последниот полулегендарен крал на династијата Шан Ин, и станал прв крал на династијата Џоу (1046 г. п.н.е. - 256 г. п.н.е.), основана од неговиот татко Вен од Џоу.
* 1044 п.н.е.: По смртта на египетскиот крал Смендес I, тој бил наследен од двајца сонамесници, Псусеннес I и Неферкар Аменемнис.
* 1042 п.н.е.: Кралот Чен-ван од Џоу го наследил кралот Ву од Џоу како владетел на династијата Џоу во Кина.
* околу 1040 п.н.е.: Се родил Давид, цар на Израил.
* 1039 п.н.е.: Починал Неферкар Аменемнис, крал на Египет.
* 1026 п.н.е.: Царот Саул станал првиот цар на Израилците, според Книгата на пророкот Самоил.* околу 1020 п.н.е.: Уништување на Троја.
* 1020 п.н.е.: Кралот Кан-ван од Џоу го наследил кралот Чен-ван како владетел на династијата Џоу во Кина.
* 1012 п.н.е.: Акаст, кралот на Атина, починал по 36 години владење и бил наследен од својот син Архип.
* 1003 п.н.е.: Давид го наследил царот Саул.* 1000 п.н.е.: Најрани докази за земјоделство на висорамнините на Кенија.
* 1000 п.н.е.: Била измислена феникиската азбука.
* околу 1000 п.н.е.: Латините почнале да го населуваат Апенинскиот Полуостров.
2 Наводи
Западна астрологија

Западна астрологија е систем на астрологијата кој е популарен во западните земји. Потекнува од Месопотамија од 2 милениум п.н.е., од каде е проширена низ целиот свет.
1 Поврзано
* Астрологија
* Астролошки симболи
* Хороскоп
* Натална астрологија
Натална астрологија

Натална астрологија, или натален хороскоп, е систем на астрологијата кој се заснова врз концептот дека животот на секој човек е одреден од небесната состојба на денот на неговото раѓање. Натални хороскопи се изработуваат речиси во сите астролошки традиции: индиска астрологија, кинеска астрологија и западна астрологија.
1 Наводи
2 Препорака за читање
* Kevin Burk, ''Astrology: Understanding the Birth Chart''. Llewellyn Publications (USA, 2001) ISBN 1-56718-088-4.
Сидерална астрологија

Сидерална астрологија е астролошки систем кој се користи од некои астролози (на пример во индиската астрологија), при што интерпретациите се засноваат врз користење на ѕвездениот зодијак. При сидералниот зодијак, знаците се соодветни со небесните соѕвездија. Според тоа, знаците се движат поинаку од тропскиот зодијак кој се користи во западната астрологија. На пример, знакот Овен започнува од 21 март до 20 април во тропскиот зодијак, но во сидералниот е од 14 април до 14 мај.
1 Поврзано
* Астрологија
* Ѕвездено време
* Зодијак
Египетска астрологија

Класичната астрологија во Египет се развила после освојувањата на Александар Македонски.
1 Египет под Александар
После окупацијата од страна на Александар Македонски во 332 г.п.н.е., во Египет започнува хеленското влијание. Во тој период вавилонската астрологија се измешала со египетските традиции и се создал системот кој користи ''асцедент'', односно ''подзнак'', и поделба на кругот на дванаесет небесни куќи. Оваа нова форма на астрологијата многу брзо се раширила низ античкиот свет, низ Европа, Близок Исток и Индија.
2 Поврзано
* Арапска и персиска астрологија
* Исламска астрологија
* Вавилонска астрологија
* Хеленско-римска астрологија
Сибирска кафеава мечка

Сибирската кафева мечка (''Ursus arctos collaris'') е подвид на кафеавата мечка кој најмногу се среќава во Сибир, но и северна Монголија и источен Казахстан.
Сибирските кафеви мечки се со големина која е помеѓу евроазиската и камчатската кафеава мечка. Овие мечки се поголеми од евроазиската кафеава мечка, со позбиени коски и поголем череп. Крзното им е побујно од било кој друг подвид на кафеава мечка. Крното е со темнокафена боја по потемни влакна на екстремитетите. Се случува одредени единки да имаат посветло крзно со нијанса на жолтеникаво.
Според големината, бојата и агресивноста доста се слични со северноамериканското гризли.
Гобиска мечка

Гобиската мечка (''Ursus arctos gobiensis'') е под-вид на кафеава мечка која живее во пустината Гоби во Монголија. Денес се оначени како многу редок вид и исто така претставуваат загрозен вид. Популацијата на овие мечки се проценува на околу 30 единки.
Гобиските мечки се срамежливи животни кои избегнуваат каков било контакт со човекот. Како и останатите мечки и овие се сештојади. Се разликуваат од останатите варијанти на кафеава мечка по подолгите екстремитети и златната нијанса на нивното крзно. Имаат должина од 1,5 метри и тежат помеѓу 90 и 100 килограми. Се смета дека оваа популација е останата од времето кога немало толку сурови климатски услови во овие региони.
Богородица Себлагословена

Манастирот Богородица Себлагословена или Памакаристос (грчки: ''Μονή Παναγίας Παμμακάριστου'', турски: ''Fethiye Camii'') е муслимански храм кој се наоѓа во Истанбул, Турција. Овој објект бил изграден како црква во времето на Андроник II Палеолог. Од 1456 до 1587 година бил седиште на Вселенската Патриjаршија, каде во 1591 година била претворена во џамија.
Денешниот музеј се наоѓа во реонот на Фатих, односно во внатрешноста на стариот град Цариград.
1 Историја
Според некои истражувачи, црквата била изградена во текот на 11 или 12 век. Исто така, многу историчари веруваат дека таа била изградена во времето на византискиот цар Михаил VII Дука (1071-1078), додека пак други веруваат дека тоа се случило во времето на династијата Комнини. Исто така швајцарскиот научник Ернест Мемвери смета дека првата градба била започната уште од 8 век.
Капелата која се наоѓала на јужниот дел од црквата била изградена во времето на Палеолозите и црквата била посветена на Христос Логос.
По падот на Цариград, седиштето на Вселенската патријаршија се префрлило во оваа црква, откако црквата на Светите Апостоли била разрушена. Како седиште на Вселенскиот патријарх црквата останала до 1587 година кога била претворена во џамија во времето на Мурат III, по повод освојувањето на Грузија и Азербејџан.
Комплексот бил напуштен по крајот на Отоманското Царство. Во 1949 година бил обновен и претворен во музеј.
Ивановски карпести цркви

Ивановските карпести цркви (|Ивановските скални църкви) се наоѓаат на 18 километри јужно од градот Русе. Разликуваат од другите карпести манастирските комплекси во Бугарија со добро сочувани фрески. За разлика од традиционалните манастири, кои се состојат од 1-2 цркви, монашка и стопански делови, во Иваново има разгранета мрежа од мали карпести цркви, параклиси и ќелии, врежани на различна висина во карпите на живописниот кањонот на реката Русенски Лом и поврзани со патеки и карпести скали. Ивановските карпести цркви се вклучени во списокот на светското културно и природно наследство на УНЕСКО и се еден од 9-те такви објекти во Бугарија. Тие се популарни туристички објект.
1 Галериjа
Бергманова мечка

Бергмановата мечка (''Ursus arctos piscator'') е најверојатно исчезнат под-вид на кафеавата мечка која живеела на полуостровот Камчатка. Ова животно било идентификувано и класифицирано од шведскиот биолог Стен Бергман во 1920 година.
Бергман открил дека ова е посебен под-вид при проучување на кожа (која имала крзно поинакво од останатите мечки во регионот) и серија од отисоци кои било доста поголеми од отисоците на останатите мечки кои живеат на Камчатка.
Некои сметаат дека студената војна помогнала во зголемувањето на популацијата на овие мечки, бидејќи советската војка забранила пристап на просторот на кои живееле овие мечки.
Интересот за оваа мечка е зголемен во 60-тите години на 20 век. Ловецот Родион Сиволобов пријавил изјави од месното население, кои укажувале на невообичано огромна мечка која ја нарекувале „Иркуием“ или „мечка-бог“ (поради големината).
На основа на описите од Сивоболов, биологот Н.К. Вершчагин предложил дека оваа мечка може да биде ''Arctodus simus'', вид на огромна мечка кој е исчезнат. Оваа идеја не била прифатена во научните кругови поради неколку причини: ''Arctodus simus'' никогаш не бил најден на друг континент освен Америка и спаѓа во ''Tremarctinae'' кои се разликуваат од класичните мечки (Ursinae).
1 Наводи
Џохор Бахру

Џохор Бахру (|Johor Bahru) — град на Џохор, јужна Малезија. Градот брои 876.000 жители, што го прави еден од најбројните малезиски градови. Неговата метрополитенска област има 1,73 милиони жители, додека заедно со Сингапур (Џохор Бахри-Сингапур конурбација) има 6,49 милиони.
Градот е важен индустриски, културен, економски и туристички центар на Малезија. Неговата развиена индустрија го прави еден од најразвиените градови во тој дел на Азија.
Џохор Бахру е најјужниот град на евроазиското копно.
1 Збратимени градови
* Истанбул, Турција * Џида, Саудиска Арабија
* Шенџен, Кина
Македонско-монголски односи

Македонско-монголските односи се надворешни односи помеѓу Македонија и Монголија. Двете земји оствариле дипломатски односи на 12 октомври 1993 . Македонија е претставена во Монголија преку македонската амбасада во Пекинг, НР Кина. Амбасадата во Пекинг е задолжена за Монголија, НР Кина, Виетнам и Северна Кореја. Монголија во Македонија е претставена преку кинеската амбасада во Скопје. Моментален амбасадор во Кина е Оливер Шамбевски.
Адресата на амбасадата е:
:Народна Република Кина
:Амбасада на Република Македонија во Пекинг
:3-2-21, Sun Li Tun Diplomatic Compound
:Post code 100600
:Beijing - PR China
:++ 86 10 6532 7846
:++ 86 10 6532 7848
:++ 86 10 6532 7847
:beijing@mfa.gov.mk
1 Поврзано
* Надворешни односи на Република Македонија
* Надворешни односи на Монголија
2 Надвирешни односи
*
Кота Бару

Кота Бару (џави: كوت بهارو), е град во Малезија, кој е кралски и главен град на државата Келантан. Името на градот значи 'нов град' или 'нов замок/тврдина' на малајски. Градот се наоѓа на североисточниот дел на Полуостровска Малезија, и лежи на устието на Келантанската Река на . Во 2005, градот имал население од 425.294, жители, што го прави најнаселенит град на источниот дел на Полуостровска Малезија. најголемиот број на населението се муслимани.
Градот има убави плажи кој се познати по прекрасните бранови за сурфање.
Мадарски коњаник

Мадарскиот коњаник е прабугарски релjеф, кој се наоѓа во североисточна Бугарија во близина на селото Мадара во Шуменската област. Од 1979 година е во Списокот на светското културно и природно наследство на УНЕСКО. Како пример за карпеста уметност од раниот Среден век нема аналогии во Европа. Релjефот е на 23 метри висина над теренот на карпа, висока скоро 100 метри. Составен е од обрнат кон десно коњаник, кој прободува лав со своето копје, а позади коњот оди пес. Бил изграден во почетокот на 8 век од бугарските канови во близина на првата бугарска метропола Плиска. Недалеку од коњаникот е изграден и пагански центар, за кој се претпоставува дека бил верскиот центар на Првото Бугарско Царство во претхристијанскиот период. Околу релjефот бугарските канови Тервел (695-721), Крум (796-814) и Омуртаг (814-831) ставиле натписи со историска содржина.
На 29 јуни 2008 г. 25,44% од 1.058.473 вкупно гласачи го избраале за бугарски симбол, кој би бил ставен на идните бугарски монети на еврото.
1 Натписи
Мадарските натписи (датирани на почетокот од 8 век) се наоѓаат околу Мадарскиот коњаник. Поделени се на три делови. Натписите се изгравирани во карпи, на грчки јазик со грчки букви, и според историчарите најстар е текстот на канот Тервел (695-721). Другите натписи ги спомнуваат хановите Крум (796-814) и Омуртаг (814-831). Тие се многу оштетени и тешко може да се добие целосното нивно значење.
Натпис I c
''... на Бугарите... и дошол кон Тервел. На носоотсечениот император не му поверуваа моите чичковци во Солун и се вратија во Кисиниите... негов еден... преку договор вождот Тервел му даде на императорот... 5 илјади... императорот заедно со мене победи добро.''
Натписи II а и b
''...тој даде жолтица... жолтици вождот... вождот... Грците... што ти давав секоја година, ќе ти давам, затоа што ми помогна... секоја година ќе ти даваме и при вождот императорот испрати... и помоли вождот Крум... вождот... како распределуваше жолтиците... започнаа... даде од... вождот Крум подари...тоа езеро... ти направи... вождот го растурија договорот... војната... тогаш... име...''
Натпис III
''... беше хранен... растурија и од богот Омуртаг вождот... испрати... помогни ми...''
2 Поврзано
* Мадарски натписи
Амурска кафеава мечка

Амурската кафеава мечка или усуриска кафеава мечка е подвид на кафеавата мечка кој живее во Сибир, Хокаидо (Јапонија), северна Кина и долината Амур и подрачјето на реката Усури. Позната е и под името црно гризли, поради црната боја на нивното крзно.
1 Амурската мечка и луѓето
* Првобитното население на Јапонија ги обожувало овие мечки. Јадење месо од амурската мечка и пиење на најзината крв било дел од верските обреди.* Најголемиот инцидент во кој главна улога има амурска мечка бил во 1915 година во Јапонија, кога една мечка, штотуку разбудена од зимски сон за 6 дена убила 7 луѓе.
2 Поврзано
* Кафеава мечка
* Усуриски тигар (сибирски тигар)
Милетска школа

Милетската школа е првата школа на научните филозофи никнала во Милет.
Овој град на јонскиот брег претставувал жива раскрсница за трговијата и за сообраќајот. На југоисток лежат Кипар, Феникија и Египет, на север Егејско Море и Црно Море, грчкото копно и островот Крит. На исток, Милет бил во тесна врска со Лидија, а преку неа и со државите на Месопотамија.
Од Лидија жителите на Милет го научиле занаетот на ковање златни пари. На милетското пристаниште имало врволица од едра на многу народи, а неговите складови биле натрупани со стока од целиот свет.
Со постоењето на парите како универзално средство за натрупување на вредности и за размена на еден вид стока со друга, не е ни чудно што милетските филозофи го поставувале прашањето за потеклото на стварите.
Тројцата славни филозофи од Милет се: Талес, Анаксимандар и Анаксимен.
Првите грчки филозофи и научници се од малоазискиот град Милет. Малоазиското крајбрежје уште во предисторискиот период било населено од грчки јонски племиња (Јонија), каде никнале многу напредни градови во кои населението се занимавало со занаети, морепловство и бродоградба, со трговија преку која ги поврзувале народите од Исток со оние на Запад. Погодните поморски и попатни раскрсници, како и благата клима и плодородната околина овозможила услови за создавање на богати градови-држави со благосостојба на нивните жители. Граѓаните на поголемите градови во тој регион како Милет, Ефес, Калофон итн., биле многустрано надарени и претприемливи. Во овие градови се натрупало големо богатство што овозможило еден слој од нив да се здобие со слободно време во кое да се посвети на политичка дејност и културно творештво. Патувајќи во Вавилон и Египет се запознале со нивните достигања. Знаењата со кои тие таму се здобивале ги пренесувале во родниот крај ги ширеле и усовршувале ослободувајќи ги од мистичките примеси.
Во најнапредниот јонски град Милет се создала првата филозофска школа која го носи неговото име. Талес, Анаксимандар и Анаксимен се сметаат за први научници и филозофи. Тие се прашувале: Што е она што го прави светот космичен, т.е. суреден, строен, единствен во својата бескрајна разновидност од предмети и појави? Зошто е светот космос, а не хаос, тотално безредие од натрупаници на се' нешто, зафучено таму-ваму и како кое? Милетците сметале дека во основата на многуобразието на предметите и појавите лежи нешто суштинско, што перситира во промените, што е определувачко и од кое настануваат тие и во кое се враќаат. Основниот градежен елемент, кој е бескраен и вечен е во исто време и прапричина на сè нешто. Несоздадени од никого и неуништливи, од прапричините се' настанува и во нив се' се враќа. Според начинот на кој тие гледале на светот можеме да кажеме дека тие биле материјалисти.
1 Наводи
* Учебник по филозофија за четврта година по гимназиско образование.
Статистика Нов Зеланд

Статистика Нов Зеланд (анг. ''Statistics New Zealand'', маор. ''Te Tari Tatau'') е државен завод во Нов Зеланд задолжен за официјалната статистика во земјата, овластен со закон од 1975 г. Сѐ до 1994 г., заводот се водел под името ''Department of Statistics''. Министерот за статистика на Нов Зеланд е Морис Вилијамсон.
1 Должности
Покрај општата управна улога, заводот извршува голем број на статистички програми меѓу кои и петтогодишен попис. Голем дел од добиената статистика е достапна бесплатно на нивното мрежно место. Покрај ова, заводот воспоставува статистички класификации и стандарди за Нов Зеланд, и врши постојани истражувања за и развој на релевантни статистички методи. Заводот исто така пружа техничка помош на земјите во развој од Тихоокеанскиот Обрач, со особена задршка Тихоокеанските островски земји. Статистика Нов Зеланд е задолжена за водство на развојот и промовирањето на сите владини статистики кои го сочинуваат официјалниот статистички систем на Нов Зеланд.
2 Владини статистичари
Генералниот директор на Статистика Нов Зеланд се нарекува „Владин статистичар“ (''Government Statistician'').
* 1980 1984: Џон Дарвин
* 1984 1992: Стив Кузмициќ
* 1992 1999: Лен Кук
* 1999 2007: Брајан Пинк
* 2007 : Џеф Басканд
3 Авторски права
Мрежното место на Статистика Нов Зеланд изјавува дека: „''Податоците добиени од Статистика Нов Зеланд можат слободно да се користат, умножуваат и наведуваат, освен ако не е назначено поинаку. Во секој случај, Статистика Нов Зеланд мора да биде наведена како извор на податоците''“.
Национална хокеарска лига

Националната хокеарска лига (|National Hockey League, ''NHL'') — професионална лига во хокеј на мраз составена од 30 клубови од Северна Америка. Се смета за најсилната професионална хокеарска лига во светот, и една од главните професионални спортски лиги на северноамериканскиот континент. Победникот на лигата секоја година го освојува Стенли купот, еден од најстарите професионални спортски трофеи.
Лигата е основана во 1917 година во Монтреал, Канада, од 5 тима: Монтреал Канадиенс, Монтреал Вандерерс, Отава Сенаторс, Квебек Булдогс и Торонто Аренас. Денес, лигата брои 30 клубови од кои 6 се канадски, а останатите 24 од САД.
Во НХЛ играат многу од најдобрите играчи од целиот свет. Оваа година (2008.) во лигата настапуваат играчи од 20 различни земји. Канаѓаните традиционално се најбројните играчи во НХЛ бидејќи и спортот хокеј и лигата потекнуваат од Канада. Во последните 25 години, учеството на играчи од САД и Европа постојано се зголемува поради ширењето на НХЛ во САД, високите спортски стандарди и достапноста на квалитетни играчи од Источна Европа.
Бурски војни

Двете Бурски војни (афр. ''Vryheidsoorlog'', анг. ''Boer Wars'') се воделе помеѓу Британската Империја и двете независни бурски републики - Слободната Држава Орање и Трансвалската Република (Јужноафриканска Република), основана од доселениците познати како Фуортрекери кои ја направиле т.н. Голем Трек од ’Ртската Колонија.
Кога се вели „Бурска војна“ во еднина, најчесто се мисли на Втората бурска војна.
1 Прва бурска војна
Првата бурска војна (1880–1881), позната и како „Трансвалска војна“, бил релативно краток судир во кој бурските доселеници успешно се спротивставиле на обидот на Британија за припојување на Трансвал, и повторно се избориле за независна република. Овој судир е мошне забележлив по соодносот на жртвите - сразмерот Британци:Бури бил 10:1.
2 Втора бурска војна
Втората бурска војна (1899–1902), за разлика од првата, била доготрајна војна со голем број на војска од многу британски територии, која завршила со тоа што бурските републики биле претворени во британски колонии, со ветување за ограничена самоуправа. Овие колонии подоцна го основале Јужноафриканскиот Сојуз.
3 Значење
Бурската војна претставува голема пресвртница во историјата на Британија, бидејќи по војната, најголемиот дел од светот станал антибритански настроен. Ова довело до промена на пристапот кон надворешните односи на Британија, која сега барала повеќе сојузници. Така, алијансата со Јапонија од 1902 г. може да се смета за знак дека британија страхувала од напад врз нејзините далекуисточни колонии и, со оваа алијанса увиделаљ можност да се зацврсти на Далечниот Исток. Оваа војна исто така довела до промена на политиката на „сјајна изолација“ во политика на барање на сојузници и подобрување на односите со светот. Подоцна воените спогодби со Франција и Русија („Антантата“), делумно причинети од контроверзите со Бурската војна, биле главен фактор за отцртувањето на борбените линии во Првата светска војна.
4 Поврзано
* Воена историја на Јужна Африка
* Јужноафиракански војни (1879-1915)
* Ференигиншки мировен договор
5 Библиографија
* Beck, Roger B. (2000). ''The History of South Africa''. Westport, CT: Greenwood. ISBN 0-313-30730-X.
* Davenport, T. R. H. и Christopher Saunders (2000). ''South Africa: A Modern History'', V изд. Palgrave Macmillan. ISBN 0-312-23376-0.
* Jackson, Tabitha (1999). ''The Boer War''. Basingstoke, U.K.: Channel 4 Books/Macmillan. ISBN 0-7522-1702-X.
* Judd, Denis, and Keith Surridge (2003). ''The Boer War''. Basingstoke, U.K.: Palgrave Macmillan. . ISBN 0-7195-6169-8 (мека подв).
* Pakenham, Thomas (1979). ''The Boer War''. New York: Random House. ISBN 0-394-42742-4.
* Plaatje, Sol T. (1990). ''Mafeking Diary: A Black Man’s View of a White Man's War''. Ohio University Press. ISBN 0-8214-0944-1.
* Reitz, Deneys (1930). ''Commando: A Boer Journal of the Boer War''. London: Faber and Faber. . ISBN 1-4326-1223-9 (реиздание 2005).
* van Hartesveldt, Fred R. (2000). ''The Boer War''. Greenwood Press. ISBN 0-313-30627-3.
Апенинска кафеава мечка

Апенинската кафеава мечка (''Ursus arctos marsicanus'') наречена и Марсиканска мечка, е под-вид на кафеавата мечка, кој живее само во еден регион - Националниот парк Абруѕи (Италија). Популацијата се проценува на околу 30 единки, со можност да има уште неколку (одприлика 5) во Трентино.
Во минатото ги населувала италијанските шуми и планини, но со зголемување на активностите на човекот, овие територии сè повеќе се стеснувале, што довело скоро до истребување на почетокот на средниот век. Денес се загрозен вид, и се заштитени во Абруѕи, но и во останатите национални паркови.
Во просек мажјаците тежат од 95 до 130 килограми и исправени на задните нозе достигнуваат висина од 1,8 - 1,9 метри. Женките се помали од мажјаците (види полов диморфизам).
Најчесто се хранат со бобинки, рибизли и други диви плодови, но понекогаш и со месо од елен, срна или дива коза.
Апенинската мечка не е многу агресивно животно, и е прилично плашливо. Преку ден се крие во дувлата поради што е речиси невозможно да се забележи.
Закана за малкуте преостанати единки претставува намалувањето на териториите на кои живеат поради економскиот развој на Абруѕо (вклучувајќи го и контроверзниот предлог за ски-центар), како и ловокрадството и труењето.
Антарктичка научна база „Св. Климент Охридски“

Антарктичката научна база „Св. Климент Охридски“ е бугарска база за научни истражувања на островот Ливингстон (Јужни Шетландски Острови) на Антарктикот, која се раководи од Бугарскиот антарктички институт и го носи името на Свети Климент Охридски.
1 Карти
* Л. Иванов. Св. Климент Охридски, о. Ливингстън. Топографска карта в мащаб 1:1000. София: Комисия по антарктическите наименования, 1996.
* Л. Иванов. . Топографска карта в мащаб 1:120000. Троян: Фондация Манфред Вьорнер, 2009. ISBN 978-954-92032-4-0
2 Галериjа
Lufthansa Regional

Lufthansa Regional e алијанса од регионални авиокомпании кои оперираат под закрија на најголемата Германска авиокомпанија, Луфтханза. Пренесува околу 10,5 милиони патници на годишно ниво, и оперира на преку 80 одредишта. Партнерите од алијансата оперираат 150 авиони низ Европа, со 5,700 летови и 379,660 слободни седишта во текот на една недела.
1 Партнери
Летовите под називот Lufthansa Regional оперираат пет авиокомпании:
* Air Dolomiti
* Augsburg Airways
* Contact Air
* Eurowings
* Lufthansa CityLine
2 Флота
Флотата на Lufthansa Cityline се состои од:
** 18 Avro RJ85
** 22 Bombardier CRJ-200LR
** 20 Bombardier CRJ-700ER
** 12 Bombardier CRJ-900 (+ нарачка на 15 дополнителни)
** 0 Embraer 190 (+ нарачка на 24 дополнителни)
Флотата на Eurowings се состои од:
** 5 BAe 146-200
** 10 BAe 146-300
** 17 Bombardier CRJ-100/200LR
** 2 Bombardier CRJ-700
Флотата на Contact Air се состои од:
** 5 ATR 42-500
** 6 ATR 72-500
** 2 Fokker 100
Флотата на Augsburg Airways се состои од:
** 3 Bombardier Dash 8 Q300
** 9 Bombardier Dash 8 Q400
Флотата на Air Dolomiti се состои од:
** 6 ATR 42-500
** 8 ATR 72-500
** 5 BAe 146-300
Eurowings

Eurowings Luftverkehrs AG е авиокомпанија заснована во Дортмунд, Германија. Таа е регионална авиокомпанија, дел од Lufthansa Regional, која оперира на домашни и регионални авиоодредишта. Седиштето на авиокомпанијата е сместено на аеродромот во Дортмунд, со помали бази на аеродромите во Диселдорф, Нирнберг, Минхен и Хановер. На 29 јануари 2008 г. беа објавени планови за спојување на нискобуџетните авиокомпании од групациите на Луфтханза и TUI Travel PC во единствена нискобуџетна авиокомпанија.
1 Историја
Авиокомпанијата беше основана во 1992 и започна со операции на 1 јануари 1994 г. Беше формирана со спојување на NFD Luftverkehrs AG од Нирнберг и RFG Regionalflug од Дортмунд. До 31 Декември, 2006, Луфтханза имаше 49% од пакетот акции во компанијата.
2 Одредишта
Eurowings оперира на следниве одредишта:
* Домашни одредишта: Берлин Шонефелд, Бремен, Келн/Бон, Дортмунд, Диселдорф, Франкфурт, Фридрихсхафен, Хамбург, Хановер, Лајпциг/Хале, Минхен, Минстер, Нирнберг, Падерборн и Штутгарт.
* Меѓународни одредишта: Амстердам, Базел/Мулхоуз, Бирмингем, Болоња, Бристолl, Брисел, Букурешт, Будимпешта, Копенхаген, Женева, Гетеборг, Грац, Сити (Лондон), Лондон Хитроу, Лион, Мадрид, Манчестер, Милано Малпенза, Париз Де Гол, Прага, Торино, Виена, Варшава, Вроцлав, Загреб и Цирих.
3 Флота
Флотата на Eurowings ги вклучува следниве авиони:
* 5 BAe 146-200
* 10 BAe 146-300
* 17 Bombardier CRJ-200LR
* 2 Bombardier CRJ-700
4 Галерија
Атракција 4

Атракција 4 (шпански јазик: Atraccion 4x4) е аргентинска теленовела. Всушност, ова е тинејџерска телекомедија под продукција на Идеас дел Сур. Серијата имаше одлични резултати со својот старт кој беше на 3 ноември 2008 год. Како дел од глумечката екипа се појавија нам добро познатите Луисана Лопилато и Камила Бордонада, како и братот на Луисана, Дарио Лопилато.
1 Синопсис
"Атракција 4x4" ни ја раскажува приказната за две семејства од различни социјални класи, кои заради своите судбини се собираат и споделуваат интриги, романтика и битки и оние кои растат и возрасните. Хамлет Лакале ја создал музиката за песната за жената, која му го предизвикала најголемото разочарување: Летисија Рокатаглиата Балбуена. Изминатите дваесет години таа песна била исполнета и препишана од најпознатите музичари во светот. Наискрениот пријател на Хамлет, Гонсало Милохас му ги украдил двете најголеми работи: музичката тема претворајќи во хит, од која станува милионер, и неговата голема љубов, Летисија, за која се оженил. Од тој ден, лошата среча во професијата го следи Хамлет, и покрај тоа, тој продолжува да е простодушен и заработува храна заедно со ќерките и една група од пријатели пеејќи во музички бенд наречен Patota Tropical. После откако останал вдовец, тој се грижи за своите три ќерки, кои ги обожава и им помага на секој начин. Историјата се дели на два дела. Во едниот дел се возрасноте, со Хамлет и неговата борба да си го врати она кое е негово. Таму се справува против Гонсало, кој го заштитува она кое го добил по нечесен пат. А Летисија повторно се среќава со Хамлет, од кого таа ги има најубавите спомени и исто така е причината за неговото најголемото разочарување. Во младата глумечка екипа, ќерките на Хамлет и донесените синови на Летисија ја предизвикуваат судбината и споделуваат авантури и романси, додека се обидуваат да се приспособат еден кон друг и покрај различните начини на живот.
2 Улоги
Глумци Ликови
Габриел Гоити, Хамлет
Карола Рејна, Летисија
Камила Бордонада, Малена
Луисана Лопилато, Нина
Хуана Дубари, Паула
Родриго Гирао Диаз, Франциско
Елиас Вињолес, Кето
Дарио Лопилато, Пабло
Агри

Агри (|Ağrı, |Qerekose) е град во источна Турција и административен центар на покраината Агри. Сместен е недалеку од границата со Иран. Населението брои 107.839 жители (2012).
1 Поврзано
* Агри (планина) — турското име на Арарат
Трабзон

Трабзон ( турски: ''Trabzon'') е град во североисточна Турција на Црно Море, административен центар на покраината Трапзон. Градот има население од 400 187 жители (2006 г.).
1 Култура и спорт
*Фудбалски клубови : Трабзонспор
26 ноември (родени)

1827, Елен Г. Вајт — американски христијански водач.
1857, Фердинанд де Сосир — швајцарски лингвист.
1883, Михај Бабич — унгарски поет.
1901, Крсто Хегедушиќ — хрватски сликар.
1909, Ежен Јонеско — романско-француски сценарист и драматург.
1919, Ѓоце Стојчевски - Амбарче — македонски борец и народен херој.
1939, Тина Тарнер — американска пејачка.
1948, Крешимир Ќосиќ — хрватски и југословенски кошаркар.
1964, Френи Шнајдер — швајцарска скијачка.
1968, Андреј Жерновски — македонски политичар.
1969, Вадим Хамутцких — руски одбојкар.
1969, Шон Кемп — американски кошаркар.
1980, Алберт Монтањес — шпански тенисер.
1986, Бауке Молема — холандски велосипедист.
1987, Јоргос Цавелас — грчки фудбалер.
1987, Рикардо Маниеро — италијански фудбалер.
1987, Давид Вејо — поранешен канадски велосипедист.
1988, Артур Вишо — француски велосипедист.
1990, Рита Ора — британска поп-пејачка.
1996, Марк Рока — шпански фудбалер.
1997, Арон Ван-Бисака — англиски фудбалер.
1998, Лука Иванушец — хрватски фудбалер.
2001, Пау Виктор — шпански фудбалер.
Малака (град)

Малака (|Bandar Melaka) е главен град на малезиската сојузна држава Малака. Градот е дел од списокот на светско културно наследство на УНЕСКО од 7 јули 2008.
1 Збратимени градови
* Лисабон, Португалија (16 јануари 1984)
* Куала Лумпур, Малезија (15 април 1989)
* Хорн, Холандија (8 ноември 1989)
* Валпараизо, Чиле (23 јуни 1991)
* Нанѓинг, Кина (2001)
* Јангжу, Кина
2 Поврзано
* Малачки Проток
Камчатска кафеава мечка

Камчатска кафеава мечка — подвид на кафевата мечка, кој живее на полуостровот Камчатка, Карагински Остров, и северно преку округот Корјак. Може да се сретне и на западниот брег на Охотското Море, на островите Шантар и на северните Курилски Острови.
1 Одлики
Овие мечки се физички доста слични на кодијакот од Алјаска, иако се со потемно крзно и малку помали. Иако доминираат единки со темно крзно сепак бојата може да варира од кафеаво-црна до темножолта. Канџите се темнокафени со жолти краеви и достигнуваат должина од 100 милиметри. Исправени, овие мечки достигнуваат должина од 2,75 метри, опашката им е долга од 16,5 до 21 сантиметар. Камчатската кафеава мечка е еден од најголемите подвидови на кафеaвата мечка, и достигнува тежина од 3/4 од тон. Најголемите единки живеат на Камчатка и на островите Шантар. Како и мечките од Алјаска и овие мечки растат огромни поради нивната исхрана која е богата со белковини, и која се состои од ловење на лосос во крајбрежните реки, и поради благата клима поради која имаат многу краток период на хибернација.
Адапазар

Адапазари (турски: ''Adapazarı'') е град во Сакарија северозападна Турција. Главен административен центар е на покраината Сакарија. Градот има површина од 324 km<sup>2</sup>, и население од 281,489 (2022). Градот има голема заедница на македонско муслиманско население иселено во 1950-тите и 1960-тите години.
Кајсери

Кајсери (турски:: Kayseri) е град во централна Турција. Градот е и главен на покраината Кајсери. Според проценките од 2009 година во градот живеат околу 911.984 жители. Кајсери се наоѓа на надморска висина од 1.054 метри во подножјето на згаснатиот вулкан Ерџијес.
1 Личности
Кајсери е родно место на славниот архитект Мимар Синан.
Ноќна чапја

Ноќната чапја или драјка (науч. ''Nycticorax nycticorax'') е чапја со средна големина.
1 Опис
Возрасните птици се долги 64 см и тежат 800 г. Имаат црна кикиришка и грб, а остатокот од телото им е бел или сив, со црвени оч и куси жолти нозе. Младите се кафени, со бели и сиви дамки. Овој вид чапји се кусоврати и набиени.
2 Распространетост
Овие птици се размножуваат во слатководни и соленоводни мочуришта ширум светот. Подвидот ''N. n. hoactli'' се размножува во Северна и Јужна Америка од Канада, па сѐ до Патагонија на југ, а расата ''N. n. nycticorax'' е присутна во Европа, Азија и Африка. Ноќната чапја се гнезди во колонии на платформи на стапови во групи дрвја, или пак на земја во заштитени предели како острови и трскарници. Птицата несе по 3-8 јајца.
Оваа чапја е преселница, освен во тропските предели, каде живее постојано. Северноамериканските ноќни чапји презимуваат во Мексико, југот на САД, Средна Америка и Карибите, додека оние кои живеат во Стариот Свет презимуваат во тропска Африка и јужна Азија.
3 Поведение
Овие птици стојат мирно на работ на водата и го напаѓаат пленот од заседа, главно ноќно време. Главно се хранат со мали риби, ракови, жаби, водни инсекти и мали цицачи. Во текот на денот тие се одмораат во дрвја или честак. Новосветските раси се подруштвени вон сезоната за парење отколку евроазиските раси.
Често се среќаваат вгнездени во авениски дрвја на прометни улици.
На Фолкландските Острови, овие птици ономатопеично се нарекуваат „кваркови“ (''quarks'').
4 Наводи
* Внос во базата на податоци со објаснение зошто овој вид е најмалку загрозен
**''A guide to the birds of Costa Rica'' од Стилс и Скач ISBN 0-8014-9600-4
*''Herons and Egrets of the World'' од Џејмс Хенкок ISBN 0-12-322725-9
*''The Sibley Guide to Birds'' од Дејвид Ален Сибли ISBN 0-679-45122-6
5 Галерија